मलेसियाको स्थानीय अंग्रेजी दैनिक ‘द सन’ को गत मे १७ मा प्रकाशित रिपोर्टअनुसार तलब कटौती र तोकेको मापदण्ड पूरा नगरेकाले अदालतले कम्पनीलाई जरिवाना गरेको उल्लेख छ । मलेसियाको नयाँ तलबमानअनुरूप मासिक न्यूनतम १ हजार रिंगिट दिनुपर्नेमा उल्टै ती ‘नेपाली कामदारको तलबबाट मासिक १ सय रिंगिट कटौती गर्ने र श्रम शोषण गर्ने गरेको’ खुलासा भएको थियो । यस्तो प्रवृत्तिबारे गत वर्ष नोभेम्बर २८ मा बेलायती पत्रिका ‘द गार्जियन’ ले खोजमूलक रिपोर्ट सार्वजनिक गरेको थियो ।
